Loop! Astrology + News - Astrodienst Guest user u1349819166
30-Jul-2016, 08:25 UT/GMT roomkaas Archives - Lekker eten met Linda
Onderwerp: SNACK Tags: boter, cheesecake, creme fraiche, eieren, passievrucht, roomkaas, slagroom, suiker, witte chocolade Die onderstaande is vertel deur Aletta Sophia Visagie - gebore op 24 Mei 1929 in Commodoro Rivadavia, Argentiniē. Op vierjarige ouderdom kom sy saam met haar ouers terug na Suid afrika.
Aletta Sophia van den Berg gebore Visagie.
My Ma Johanna Petronella Janse van Vuuren gebore op 24 Mei 1903, Phillipstown in die destydse Kaapprovinsie het as 3 jarige dogtertjie saam met haar ouers, Christiaan Jansen van Vuuren, van beroep 'n onderwyser in Colesberg en Anna Elizabeth Snyman van Phillipstown in 1905 as deel van Trek IV na Argentinië vertrek.
Hulle was deel van 'n groep boere wat destyds nie onder die Engelse Regering wou staan nie. Hy en sy vrou Bettie en dogter Johanna Petronella vertrek aan boord van die skip "Highland Fling". Die "Highland Fling" was gebruik om 'n vrag muile na Kaapstad te vervoer en is binne 'n paar dae in 'n emigrante skip omgeskep.
Alhoewel voldoende spasie beskikbaar was om die 322 mense te vervoer het die reuk van die muile agtergebly vir die duur van die reis na Argentinië.
My Ma Johanna Petronella Janse van Vuuren
Die "Highland Fling" het vanaf Kaapstad na Buenos Aires op 21 Oktober 1905 vertrek. Na 17 dae in die Spaanssprekende Stad het die imigrante aan boord van die "Presidente Roca" na Chubut vertrek. Alhoewel hulle derde klas gereis het was die omstandighede heelwat beter as aan boord van die "Highland Fling".
Op 5 December 1903 arriveer hulle in Comodoro Rivadavia meer as twee maande na hulle vertrek vanaf hulle huise in verskeie plekke in Suid Afrika. (B du Toit: Colonia Boer, bl 121-123) Christiaan is kort na hulle aankoms in Commodoro Rivadavia dood aan typhoid.
My ouma is ook binne twee jaar na hulle aankoms in Argentinië dood en my ma het by die weduwee van MM Venter gewoon wat haar toe grootgemaak het. Die weduwee se voorname is onbekend aan my maar my ma het haar "Ouma" genoem.
My Ma (regs) saam met 'n vriendin, Lulu, in Commodoro Rivadavia.
Ons op pad terug na Suid Afrika. Die foto is op die skip geneem. My ma staan met my suster Corrie (Cornelia Maria Visagie) op die arm. Ek staan links voor en Anette (Anna Aletta Visagie) regs.
MM Venter was die leier van die 1905 trek na Argentinië en is ook vroeg oorlede, klaarblyklik in 1908.
My Pa, Andreas Gerhardus Christiaan Visagie is op ongeveer 20 jarige ouderdom (1922) saam met sy oom wat vanuit Argentinië by sy familie in Suid-Afrika kom kuier het terug na Argentinië.
Op pad na Argentinië koop hy in London dele van 'n ou vragmotor wat hy in Argentinië aanmekaar sit.
My Pa as jong man. Hy het sy linker oog verloor toe hy 'n koël in 'n vuur gegooi het. Hier kyk hy weg sodat dit nie op die foto sal wys nie.
My pa by sy Oom saam met wie hy na Argentinië gegaan het.
My Pa as jong man. Hy het sy linker oog verloor toe hy 'n koël in 'n vuur gegooi het.
My pa en twee Argentynse vriende by die vragmotor wat hy opgebou het.
My pa (regs) en 'n vriend in die veld by Commodoro Rivadavia.
My Pa by nuwe karre wat hy gekoop en weer verkoop het. Kyk na die sinkhuisies in die agtergrond.
My Pa by nuwe karre wat hy gekoop en verkoop het. Sy werkswinkel in die agtergrond.
'n Foto van my Pa se werkswinkel. My ma en ek in die agtergrond. My oudste suster Anette staan by my pa.
Uit die huwelik tussen my ouers is 3 dogters in Argentinië gebore. In 1933 terwyl Suid-Afrika onder 'n ernstige droogte gebuk gegaan het kom ons terug in Suid-Afrika aan.
Ons drie dogters het al drie op Petrusville skoolgegaan vanaf Sub A tot Std. 10. Toe ek 8 jaar oud was is my enigste broer Jan op 7 Mei 1938 gebore.
My Ma het daarna ongeveer 2 jaar by ons in Pretoria gewoon en later op Luckhoff.
© Copyright van den Berg Family History 2018 | All Rights Reserved | Website Design and Search Engine Optimisation (SEO) by ZAWebs | Web Hosting by ZAWebHosts | My Ma Resources